पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल काॅलेज अस्पताल में साेमवार की रात रेगुलेटर खराब रहने के कारण बांका के मरीज काे ठीक से ऑक्सीजन नहीं मिलने का आराेप लगाकर परिजनाें के हंगामा और ताेड़फाेड़ के बाद अब आईसीयू, आइसोलेशन वार्ड व इमरजेंसी के बाहर रायफलधारी सुरक्षाकर्मी की तैनाती की जाएगी।
डॉक्टरों, हेल्थ मैनेजरों व अन्य स्वास्थ्य कर्मियों की मांग पर हॉस्पिटल प्रबंधन ने यह निर्णय लिया है। घटना से खफा पीजी डाॅक्टराें व हेल्थ मैनेजरों के हड़ताल पर जाने के अल्टीमेटम के बाद प्रभारी अधीक्षक डॉ. पंकज कुमार ने उन्हें यह भराेसा दिलाया। उन्हाेंने स्वास्थ्य कर्मियों को हड़ताल पर नहीं जाने का अनुरोध किया। कर्मियों को पर्याप्त सुरक्षा देने के लिए उन्हाेंने डीएम व एसएसपी से अनुरोध किया है। जिला प्रशासन ने भरोसा दिलाया है कि कानून तोड़ने वालों के खिलाफ कड़ी कार्रवाई होगी। बरारी पुलिस की तैनाती भी अस्पताल परिसर में बढ़ाई जाएगी।
पीजी डाॅक्टराें ने कहा - परिजनाें ने की हाथापाई
पीजी डॉक्टर ने प्रभारी अधीक्षक काे बताया कि साेमवार रात बांका के अमरपुर के बल्लीकित्ता गांव के मरीज के परिजनाें ने डॉ. राहुल कुमार भारती और डॉ. रंजन कुमार के साथ हाथापाई अाैर गाली गलौज की। कैजुलिटी के सामानों को तोड़ दिया। अगर इस तरह की घटना नहीं रुकी ताे वे कार्य बहिष्कार कर देंगे। इधर, मंगलवार सुबह स्वास्थ्य प्रबंधकों ने अधीक्षक को काम राेकने की चेतावनी दी। इसके बाद अधीक्षक ने दोपहर में सभी मैनेजरों को बुलाया। यहां उचित संख्या में ट्रॉली मैन, फ्लो मीटर के साथ बी टाइप ऑक्सीजन सिलेंडर की व्यवस्था करनी हाेगी।
तोड़फोड़ करने वाले मरीज के परिजन दाे भाइयों को भेजा जेल
मायागंज अस्पताल में हंगामा और तोड़फोड़ में गिरफ्तार सहोदर भाइयों को बरारी पुलिस ने मंगलवार काे कोर्ट के समक्ष प्रस्तुत किया, जहां से उन्हें न्यायिक हिरासत में भेज दिया गया। इस मामले में मायागंज अस्पताल के अधीक्षक डॉ. एके दास की ओर से अमरपुर के बल्लीकिता गांव निवासी अक्षय कापरी और उसके भाई छोटू कापरी के खिलाफ सरकारी काम में बाधा पहुंचाने, तोड़फोड़ कर सरकारी संपत्ति को नुकसान और हंगामा करने का केस बरारी थाने में दर्ज कराया है।
गिरफ्तार भाइयों ने बताया कि दादा शशिधर कापरी की हालत खराब है। इलाज को मायागंज अस्पताल में भर्ती कराए, जहां कोरोना संक्रमित बेड पर बिना साफ-सफाई के इलाज शुरू किया गया। अस्पताल के डॉक्टर, नर्स, कंट्रोल रूम में जाकर ऑक्सीजन लगाने की गुहार लगाई, लेकिन किसी ने मदद नहीं की। यह देख रहा नहीं गया तो हंगामा और तोड़फोड़ की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn